ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660025332

ขอความอนุเคราะห์ให้เร่งดำเนินการก่อสร้างถนนให้แล้วเสร็จ บริเวณ ถนนรัชดาภิเษก เขตธนบุรี กรุงเทพมหานคร จุดสังเกต หน้าห้างสรรพสินค้าเดอะมอลล์ท่าพระ มีระยะทางประมาณ 1 กิโลเมตร ซึ่งมีการก่อสร้างถนน โดยทำการเจาะถนน ส่งผลให้รถยนต์ที่สัญจรผ่านบริเวณดังกล่าว ได้รับความเดือดร้อนเป็นอย่างมากในการสัญจร ผู้ร้องทราบว่ามีการก่อสร้างให้แล้วเสร็จวันที่ 30 มีนาคม 2566 ต่อมาก็เลื่อนกำหนดการก่อสร้างให้แล้วเสร็จไปยังวันที่ 30 พฤษภาคม 2566 และล่าสุดก็เลื่อนกำหนดการก่อสร้างให้แล้วเสร็จไปยังวันที่ 20 มิถุนายน 2566 ปรากฏว่าก็ไม่มีการดำเนินการให้แล้วเสร็จแต่อย่างใด ประสบปัญหามาเป็นระยะเวลาประมาณ 5 เดือนแล้ว ทำให้ผู้ร้องและประชาชนในพื้นที่ได้รับความเดือดร้อนประมาณ 1,000 คน (ระบุตามผู้ร้องแจ้ง) เบื้องต้นผู้ร้องเคยแจ้งเรื่องไปยังหน่วยงานกรุงเทพมหานคร แต่ก็ไม่มีการดำเนินการให้แล้วเสร็จแต่อย่างใด จึงประสงค์ให้หน่วยงานที่เกี่ยวข้องเร่งดำเนินการก่อสร้างถนนให้แล้วเสร็จ เพื่อบรรเทาความเดือดร้อนให้แก่ผู้ร้อง และประชาชนที่สัญจรผ่านบริเวณดังกล่าวต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata